Ακριδαίικα Αιτωλοακαρνανίας
 Τα Ακριδαίικα απέχουν 48,5 χλμ. (οδηγικά) Β.-ΒΑ. από το Αγρίνιο και 7 χλμ. Δ.-ΝΔ. από τη γέφυρα Επισκοπής που ενώνει την Ευρυτανία με την Αιτωλοακαρνανία. Στη νότια άκρη του χωριού περνάει η ΕΟ Καρπενησίου - Αγρινίου. Ως οικισμός αναφέρεται επίσημα το 1971 να απογράφεται στην τότε κοινότητα Σιδήρων. Σύμφωνα με το πρόγραμμα Καλλικράτης, μαζί με τον Άγιο Βασίλειο και τη Χαραυγή αποτελούν την τοπική κοινότητα Σιδήρων που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή του 2011 δεν έχει μόνιμους κατοίκους.
Τα Ακριδαίικα είναι ακατοίκητο ορεινό χωριό της Περιφερειακής Ενότητας Αιτωλοακαρνανίας σε υψόμετρο 500 μέτρα, το οποίο βρίσκεται στα όρια με την Περιφερειακή Ενότητα Ευρυτανίας, νότια της τεχνητής λίμνης Κρεμαστών.